సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
లూసింగ్ మై రిలీజియన్: రణ్‌వీర్ పోస్ట్‌పై రచ్చ!
పద్మావతి సినిమాకు ఇప్పటికే పలు వివాదాలు చుట్టుకోగా.. తాజాగా ర‌ణ్‌వీర్ సింగ్ చేసిన పోస్టు మరో దుమారం రేపుతోంది. సంజ‌య్ లీలా భ‌న్సాలీ ప్రతిష్టాత్మకంగా తెర‌కెక్కిన ‘ప‌ద్మావతి’ చిత్రంలో ర‌ణ్‌వీర్ అలనాటి అల్లావుద్దీన్ ఖిల్జీ పాత్రలో ఒదిగిపోయిన సంగ‌తి తెలిసిందే.
TNN | Updated:
Nov 11, 2017, 03:56PM IST
పద్మావతి సినిమాకు ఇప్పటికే పలు వివాదాలు చుట్టుకోగా.. తాజాగా ర‌ణ్‌వీర్ సింగ్ చేసిన పోస్టు మరో దుమారం రేపుతోంది. సంజ‌య్ లీలా భ‌న్సాలీ ప్రతిష్టాత్మకంగా తెర‌కెక్కిన ‘ప‌ద్మావతి’ చిత్రంలో ర‌ణ్‌వీర్ అలనాటి అల్లావుద్దీన్ ఖిల్జీ పాత్రలో ఒదిగిపోయిన సంగ‌తి తెలిసిందే. తాజాగా ఈ బాలీవుడ్ నటుడు త‌న ఇన్‌స్టాగ్రామ్ అకౌంట్లో అల్లావుద్దీన్‌ ఖిల్జీ హెయిర్‌ స్టయిల్‌తో ఉన్న ఓ ఫొటోను పెట్టి.. ‘లూసింగ్ మై రిలీజియన్’ అని కామెంట్ పెట్టాడు. దీంతో సోష‌ల్ మీడియాలో దీనిపై భారీ చర్చ నడుస్తోంది.
అలాంటి చారిత్రక పాత్రకు వన్నె తెచ్చిన గొప్ప నటుడు రణ్‌వీర్.. ఇలాంటి తరుణంలో ఇలా వ్యాఖ్యానించడం సరికాదు అంటూ కొంత మంది నెటిజన్లు మండిపడుతున్నారు. ‘నటుడు అంటేనే మతాలకు అతీతం.. ఇప్పుడు కొత్తగా మతం కోల్పోవడానికి ఏముంది’ అని ఓ నెటిజన్ కామెంట్ పెట్టాడు.
అయితే అల్లావుద్దీన్ ఖిల్జీ పాత్ర హావభావాలను తెరపై అచ్చుగుద్దినట్లు ఆవిష్కరించడానికి ఇన్ని రోజులు అలుపెరగని కృషి చేసిన రణ్‌వీర్.. ఆ షూటింగ్ నుంచి బయటపడుతున్నట్టు వైవిధ్యంగా చెప్పాలనుకున్నాడా.. లేదా మరేదైనా కారణంతో ఇలా పోస్టు పెట్టాడా తెలియాల్సి ఉంది. ఏదేమైనా.. ఇప్పుడు మరో వివాదంతో పద్మావతి చిత్రానికి మరింత ప్రచారం రావడం ఖాయం. అన్నట్టూ.. ‘Losing My Religion’ అనేది అమెరికా రాక్ బ్యాండ్‌కు సంబంధించిన గుర్తింపు పొందిన సాంగ్ అనే విషయాన్ని కూడా గుర్తించాలి!
 
A post shared by Ranveer Singh (@ranveersingh) on
Nov 9, 2017 at 9:06pm PST